rejauldu/bengali-wikipedia huggingface dataset:
অখিল ভারতীয় স্বাস্থ্য বিজ্ঞান এবং জনস্বাস্থ্য সংস্থান  হল কলকাতায় অবস্থিত  একটি ভারতীয় প্রতিষ্ঠান, যা স্বাস্থ্য বিজ্ঞান ও জনস্বাস্থ্য সংক্রান্ত গবেষণা এবং শিক্ষা প্রদান করে। এই প্রতিষ্ঠানটি ভারতের জনস্বাস্থ্যের উন্নয়ন এবং স্বাস্থ্য সেবা ব্যবস্থা শক্তিশালী করার উদ্দেশ্যে প্রতিষ্ঠিত হয়।  তার উন্নত গবেষণা, প্রশিক্ষণ, এবং নীতি-নির্ধারণমূলক কাজের মাধ্যমে স্বাস্থ্য বিজ্ঞান এবং জনস্বাস্থ্য ক্ষেত্রে গুরুত্বপূর্ণ অবদান রেখে চলেছে। প্রতিষ্ঠানটি আন্তর্জাতিক মানের শিক্ষা ও গবেষণা প্রদান করে, যা ভারতীয় জনস্বাস্থ্য ব্যবস্থাকে উন্নত করতে সহায়ক।   এটি রকফেলার ফাউন্ডেশনের সহায়তায় ৩০ ডিসেম্বর ১৯৩২ সালে প্রতিষ্ঠিত হয়েছিল।  এটির সিঙ্গুরে একটি গ্রামীণ প্রশিক্ষণ কেন্দ্র এবং [[শহুরে প্রশিক্ষণ কেন্দ্র রয়েছে। About us     অধিভুক্তি  অখিল ভারতীয় স্বাস্থ্য বিজ্ঞান এবং জনস্বাস্থ্য সংস্থান  ভারত সরকারের স্বাস্থ্য ও পরিবার কল্যাণ মন্ত্রকের অধীনে পরিচালিত হয়। বর্তমানে এটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত।   তথ্যসূত্র   বিষয়শ্রেণী:ভারতের চিকিৎসা গবেষণা প্রতিষ্ঠান বিষয়শ্রেণী:কলকাতার গবেষণা প্রতিষ্ঠান বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত বিষয়শ্রেণী:১৯৩২-এ ভারতে প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে
শাহ আব্দুর রাজ্জাক (১ জানুয়ারি ১৯৩৩-১২ মার্চ ২০১৮) বাংলাদেশের রংপুর জেলার রাজনীতিবিদ, ভাষা সৈনিক, মুক্তিযোদ্ধা ও রংপুর-৪ (কাউনিয়া-পীরগাছা) আসনের সাবেক সংসদ সদস্য।   জন্ম ও প্রাথমিক জীবন  শাহ আব্দুর রাজ্জাক ১ জানুয়ারি ১৯৩৩ সালে রংপুর জেলার পীরগাছা উপজেলার চালুনিয়া গ্রামে জন্মগ্রহণ করেন। তিনি শিক্ষকতা পেশা নিয়ে কর্মজীবন শুরু করেন।  মাহিগঞ্জ আফান উল্লাহ উচ্চ বিদ্যালয়ের তিনি প্রধান শিক্ষক ছিলেন। তিনি বিয়ে করেন রেজিনা রাজ্জাককে। তাদের তিনি তিন ছেলে ও এক মেয়ে।   রাজনৈতিক জীবন  শাহ আব্দুর রাজ্জাক রাজনৈতিক জীবনে রাজনীতি শুরু ১৯৪৬ সালে মুসলিম লীগের হয়ে কোচবিহারের দিনহাটায়। ১৯৫১-১৯৫২ সালে রংপুর কারমাইকেল কলেজের ছাত্র থাকাকালীন বাংলা ভাষা আন্দোলনে ভূমিকা রাখেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ।  তিনি ১৯৭০ সালে আওয়ামী লীগের হয়ে গণপরিষদের সদস্য নির্বাচিত হন। ১৯৭১ সালে দেশ স্বাধীনের জন্য মুক্তিযুদ্ধে অংশ নেন। ১৯৮৬ সালের তৃতীয় জাতীয় সংসদ নির্বাচনে তিনি রংপুর-৪ (কাউনিয়া-পীরগাছা) আসন থেকে তিনি বাংলাদেশ আওয়ামী লীগের প্রার্থী হিসেবে ৮ দলের হয়ে নৌকা প্রতীক নিয়ে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে অংশ নিয়ে তিনি পরাজিত হয়েছিলেন।   মৃত্যু  শাহ আব্দুর রাজ্জাক ১২ মার্চ ২০১৮ সালে বার্ধক্যজনিত কারণে রংপুরের মাহিগঞ্জ সাতমাথায় নিজ বাসভবনে মৃত্যুবরণ করেন।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৮-এ মৃত্যু বিষয়শ্রেণী:রংপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মুক্তিবাহিনীর কর্মকর্তা
গুজরাট লায়ন্স (তৃতীয় স্থান) ১৪   ৯   ৫   ০   ০   ১৮   -০.৩৭৪ রয়্যাল চ্যালেঞ্জার্স ব্যাঙ্গালোর (রার্নাস-আপ) ১৪   ৮   ৬   ০   ০   ১৬   +০.৯৩২ সানরাইজার্স হায়দ্রাবাদ (চ্যাম্পিয়ন) ১৪   ৮   ৬   ০   ০   ১৬   +০.২৪৫ কলকাতা নাইট রাইডার্স (চতুর্থ স্থান) ১৪  ৮   ৬   ০   ০   ১৬   +০.১০৬ মুম্বই ইন্ডিয়ান্স   ১৪   ৭   ৭   ০   ০   ১৪   -০.১৪৬ দিল্লি ডেয়ারডেভিলস ১৪   ৭   ৭   ০   ০   ১৪   -০.১৫৫ রাইসিং পুনে সুপারজায়ান্টস ১৪   ৫   ৯   ০   ০   ১০   +০.০১৫ পাঞ্জাব কিংস ১৪   ৪   ১০   ০   ০   ৮   -০.৬৪৬   সেরা চারটি দল প্লেঅফের জন্য নির্বাচিত হবে।   কোয়ালিফায়ার ১-এ চলে যাবে।   বিদায় নেবে। বিষয়শ্রেণী:ক্রিকেট স্ট্যান্ডিং টেমপ্লেট
পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল () () হচ্ছে ২০০৩ সালে মুক্তিপ্রাপ্ত একটি অ্যাডভেঞ্চার চলচ্চিত্র। ওয়াল্ট ডিজনি থিম পার্কের পাইরেটস অফ দ্য ক্যারিবিয়ান রাইডের ওপর ভিত্তি করে চলচ্চিত্রটি নির্মিত হয়। চলচ্চিত্রের গল্পে দেখা যায় তরুণ কামার উইল টার্নার (অর‌ল্যান্ডো ব্লুম) ও জলদস্যু ক্যাপ্টেন জ্যাক স্প্যারো (জনি ডেপ) একত্রে অপহরণকৃত এলিজাবেথ সোয়ানকে (কিরা নাইটলি) ব্ল্যাক পার্ল-এর অভিশপ্ত নাবিকদের কাছ থেকে উদ্ধারের জন্য এক অভিযানে রওনা হয়েছে। এই অভিশপ্ত নাবিকদলের নেতৃত্ব দিচ্ছেন হেক্টর বারবোসা (জিওফ্রে রাশ)। চলচ্চিত্রটি পরিচালনা করেছেন গোর ভারবিনস্কি ও প্রযোজনা করেছেন জেরি ব্রুখাইমার। এটি এমপিএএ কর্তৃক ওয়াল্ট ডিজনি পিকচার্সের পিজি-১৩ রেটিং পাওয়া প্রথম চলচ্চিত্র। এর আগের সর্বোচ্চ রেটিং ছিলো জি বা পিজি।   তথ্যসূত্র    বহিঃসংযোগ              Pirates of the Caribbean: The Curse of the Black Pearl at the Pirates of the Caribbean wiki  Archived ABC Feature Page for Pirates of the Caribbean: The Curse of the Black Pearl  বিষয়শ্রেণী:২০০৩-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:গোর ভারবিনস্কি পরিচালিত চলচ্চিত্র বিষয়শ্রেণী:পাইরেটস অব দ্য ক্যারিবিয়ান বিষয়শ্রেণী:ডিজনির চলচ্চিত্র বিষয়শ্রেণী:জাহাজের পটভূমিতে চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:ওয়াল্ট ডিজনি পিকচার্স চলচ্চিত্র
মাহবুব-উজ-জামান (মৃত্যু: ৩ মার্চ ২০০৮) ছিলেন বাংলাদেশী আমলা ও রাজনীতিবিদ যিনি মন্ত্রিপরিষদ সচিব এবং কৃষিমন্ত্রী ছিলেন।   কর্মজীবন  মাহবুব-উজ-জামান হুসেন মোহাম্মদ এরশাদের সরকারের সময় মন্ত্রিপরিষদ সচিব ছিলেন। তিনি সরকারি চাকরি থেকে অবসর গ্রহণের পর এরশাদের মন্ত্রিসভায় যোগদান করেছিলেন। তিনি এরশাদের মন্ত্রিসভায় ১০ আগস্ট ১৯৮৭ থেকে ১০ মে ১৯৮৭ সাল পর্যন্ত কৃষিমন্ত্রী ছিলেন।   ব্যক্তিগত জীবনী  মাহবুব-উজ-জামানের দুটি ছেলে রয়েছে। তার বড় ছেলে কর্নেল মোহাম্মদ আনিসুজ্জামান ছিলেন বাংলাদেশ রাইফেলস ময়মনসিংহ সেক্টর কমান্ডার এবং তার কনিষ্ঠ পুত্র মোহাম্মদ আশরাফুজ্জামান যুক্তরাষ্ট্রের ব্যাংক অফ আমেরিকার ভাইস প্রেসিডেন্ট।  কর্নেল মোহাম্মদ আনিসুজ্জামান ২০০৯ সালের বাংলাদেশ রাইফেলস বিদ্রোহে নিহত হন।    মৃত্যু  মাহবুব-উজ-জামান ৩ মার্চ ২০০৮ সালে মারা যান।   তথ্যসূত্র   বিষয়শ্রেণী:২০০৮-এ মৃত্যু বিষয়শ্রেণী:জাতীয় পার্টির রাজনীতিবিদ বিষয়শ্রেণী:রাজশাহী জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের কৃষিমন্ত্রী বিষয়শ্রেণী:তৃতীয় জাতীয় সংসদ সদস্য বিষয়শ্রেণী:১৯২৯-এ জন্ম বিষয়শ্রেণী:রাজশাহী জেলার ব্যক্তি
থাম্ব|রিউকিউ দ্বীপপুঞ্জ একটি দ্বীপ ধনু গঠন করেছে।  দ্বীপ ধনু হল তীব্র মাত্রায় ভূ-কম্পীয়ভাবে সক্রিয় আগ্নেয়গিরিসমূহের দীর্ঘ শৃঙ্খল যেগুলি অভিসারী ভূ-ত্বকীয় পাতের সীমানা বরাবর পাওয়া যায়। বেশিরভাগ দ্বীপ ধনু মহাসামুদ্রিক ভূত্বকের উপর উৎপন্ন হয় এবং অধোগমন অঞ্চল বরাবর গুরুমণ্ডলে অশ্মমণ্ডলের অবতরণের ফলে তৈরি হয়। এগুলি মহাদেশগুলির কলেবর বৃদ্ধি করার প্রধান উপায়।  ভূকম্পপ্রবণতা এবং আগ্নেয়গিরির উপস্থিতির উপর ভিত্তি করে দ্বীপ ধনুগুলি সক্রিয় বা নিষ্ক্রিয় হতে পারে। সক্রিয় দ্বীপ ধনু হল সাম্প্রতিক আগ্নেয়গিরিগুলির শৈলশিরা যেগুলি একটি গভীর ভূমিকম্প অঞ্চলের সাথে সংশ্লিষ্ট থাকে। এছাড়া এগুলি সুনির্দিষ্ট বক্ররেখা আকৃতির হয়ে থাকে, এগুলিতে সক্রিয় বা সম্প্রতি বিলুপ্ত আগ্নেয়গিরির একটি শৃঙ্খল থাকে, একটি গভীর সমুদ্র খাত থাকে এবং আগ্নেয়গিরি ধনুর উত্তল পার্শ্বে একটি বৃহৎ ঋণাত্মক বুগার ব্যতিক্রম থাকে। আগ্নেয়গিরির ধনুর সাথে সম্পর্কিত ক্ষুদ্র ধনাত্মক মাধ্যাকর্ষণ ব্যতিক্রমকে অনেক লেখক ধনুর নিচে ঘন আগ্নেয়গিরির শিলার উপস্থিতির দ্বারা ব্যাখ্যা করেছেন। নিষ্ক্রিয় দ্বীপ ধনু হল এমন একটি দ্বীপ শৃঙ্খল যেটি মূলত পুরাতন আগ্নেয়গিরি এবং আগ্নেয় ভগ্নশিলা নিয়ে গঠিত।  অনেক আগ্নেয়গিরির শৃঙ্খলের বক্র আকৃতি এবং অধোগামী অশ্মমণ্ডলের কোণটির মধ্যে সম্পর্ক বিদ্যমান। যদি পাতের মহাসামুদ্রিক অংশটিকে ধনুর উত্তল দিকের সমুদ্রতল দ্বারা প্রতিনিধিত্ব করা যায় এবং যদি সমুদ্রগর্ভস্থ খাতের নিচে আনমন অঞ্চলটির সৃষ্টি হয়, তাহলে পাতের বিচ্যুত অংশটি প্রায় বেশিরভাগ দ্বীপ ধনুর নিচের বেনিয়ফ অঞ্চলের সাথে মিলে যায়।   আরও দেখুন    পশ্চাৎ-ধনু দ্রোণী  আগ্নেয় ধনু  আগ্নেয় দ্বীপ   তথ্যসূত্র   বিষয়শ্রেণী:উপকূলীয় ও মহাসামুদ্রিক ভূমিরূপ বিষয়শ্রেণী:ভূত্বকীয় পাতগঠন প্রক্রিয়া বিষয়শ্রেণী:দ্বীপপুঞ্জ বিষয়শ্রেণী:দ্বীপ ধনু
কারেন্ট বুকস পত্রিকাটি ১৯৯২ থেকে ১৯৯৫ পর্যন্ত প্রকাশিত একটি সাহিত্য ম্যাগাজিন ছিল যা সমসাময়িক কথাসাহিত্য, ননফিকশন এবং কাব্যগ্রন্থের সংক্ষিপ্তসারগুলি তুলে ধরেছিল। এটি এডউইন এস গ্রোভেনার দ্বারা প্রতিষ্ঠিত ও সম্পাদিত হত, এবং এর প্রচ্ছদটি প্রখ্যাত শিল্প নির্দেশক জে সি সুয়ারেজ ডিজাইন করেছেন। সহকারী সম্পাদকরা হলেন জোশুয়া ডেনম্যান এবং নাথালি ওপ ডি বেক।  জুন, ১৯২২-এ ইউএসএ টুডে প্রতিবেদনে লেখে, "এই সপ্তাহে 'কারেন্ট বুকস' নামে একটি নতুন ম্যাগাজিনে আত্মপ্রকাশ করেছে, যা ব্যস্ত পাঠককে বাড়িতে বসে ব্রাউজ করার সুযোগ দেয়।"  পরের তিন বছরে কারেন্ট বুকস  ত্রৈমাসিক হিসেবে প্রকাশিত হয়েছিল এবং মার্গারেট অ্যাটউড, হ্যারল্ড ব্লুম, জেমন হরল্ড ব্লুম প্রমুখের মতো লেখকের ২০-২৫টি করে বইয়ের  সংক্ষিপ্তসার প্রতি ইস্যুতে সরবরাহ করত। লেখাগুলো ছিল ড্যানিয়েল বুর্স্টিন, ইএল ডাক্তারও, হেনরি লুই গেটস, জুনিয়র, জেন গুডাল, নাদিন গর্ডিমার, স্যু গ্রাফটন, স্টিফেন হকিং, রিচার্ড লিকি, নাগুব মাহফুজ, জন ম্যাকফি, বিল ময়র্স, জয়েস ক্যারল ওটস, জর্জ প্লিম্পটন, আনা কুইন্ডলেন, সালমান রুশদি, জেন স্মাইলি, ওয়ালেস স্টেগনার, এবং জন আপডিকে প্রমুখের।  এটি মায়া অ্যাঞ্জেলু, জন অ্যাশবেরি, রবার্ট ক্রিলি, লুইস গ্লাক, ডেভিড ইগনাটো, গালওয়ে কিনেল, মেরি অলিভার, চার্লস সিমিক এবং ডেরেক ওয়ালকোট প্রমুখদের কবিতা প্রকাশ করতো।  কারেন্ট বই  দাবি করেছিল যে "বইয়ের দোকানে সর্বাধিক বিতরণ বই প্রকাশনার" রেকর্ড ছিল তাদের, যা মোট অনুলিপিসহ ৩,৮৪০ স্টোরে সরবরাহ করা হয়।  ১৯৯৫ সালের জুলাইয়ে ড্যান ওয়েবস্টার (স্পোকেন) স্পোকসম্যান-রিভিউতে লিখেছিলেন যে "এ ম্যাগাজিন নতুন বই বাছাইয়ের ক্ষেত্রের বেশকিছু অনুমান দূর করতে সহায়তা করেছিল। তৃতীয় বার্ষিকী ইস্যু হিসাবে বণ্টিত হওয়া নতুন সংস্করণে অ্যান টাইলারের 'দ্য লেডার অব ইয়ারস', 'মার্টিন অ্যামিস' 'ইনফরমেশন,' নরম্যান মাইলারের 'ওসওয়াল্ডস টেল' এবং শেরম্যান আলেক্সির 'রিজার্ভেশন ব্লুজ'-এর মতো উল্লেখযোগ্য বইয়ের কিছু অংশ রয়েছে '।"  তবে, ওয়াশিংটন পোস্টে  এ ম্যাগাজিন সম্পর্কে চার্লস ট্রুয়ার্টের পর্যবেক্ষণ ছিল "দুর্দান্ত ধারণা, সোজা কার্যকর, কঠিন বাজার," — যা পরবর্তীতে প্রমাণিত হয়। ম্যাগাজিনটি তিন বছরের বেশি সময় ধরে প্রকাশনা ধরে রাখতে সক্ষম হয়না। ১৯৯৫ সালে জনপ্রিয়তা পতনের পরে ম্যাগাজিনটি প্রকাশনা স্থগিত করতে বাধ্য হয়।   তথ্যসূত্র   বিষয়শ্রেণী:ইংরেজি ভাষার ম্যাগাজিন বিষয়শ্রেণী:১৯৯২ সালে প্রতিষ্ঠিত সাময়িকী বিষয়শ্রেণী:১৯৯২-এ প্রতিষ্ঠিত ম্যাগাজিন বিষয়শ্রেণী:মার্কিন যুক্তরাষ্ট্রের ত্রৈমাসিক ম্যাগাজিন
বহুরঙা উড়ন্ত কাঠবিড়ালি () (বৈজ্ঞানিক নাম:Hylopetes alboniger) হচ্ছে হিলোপিটিস গণের একটি ছোট উড়ন্ত কাঠবিড়ালী।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৪-৩৫।  বর্ণনা বহুরঙা উড়ন্ত কাঠবিড়ালির কান তুলনামূলকভাবে বড়, কানের গোড়া বাঁকানো নয়। এদের চ্যাপ্টা লেজ স্পষ্ট ডিস্টিকিউয়াস, লেজের নিচের পৃষ্ঠে খাটো চুল থাকে। পায়ের তলে সহায়ক কোনো প্যাড থাকে না। এদের কর্তন দাঁত ফ্যাকাসে হলুদ। পিলেজ মাঝারি ধরনের পুরু; দেহতল কালচে ধুসরাভ-বাদামি কিংবা লালচে-বাদামি ও পিঠ সাদা। পা ও লেজ কালচে বাদামি। অপ্রাপ্তবয়স্ক কাঠবিড়ালির পিঠ কালো ও দেহতল সাদা। এদের মাথাসহ দেহের দৈর্ঘ্য ২৫-৩০ সেমি এবং লেজ ২৫-৩০ সেমি।  বিস্তৃতি বহুরঙা উড়ন্ত কাঠবিড়ালি বাংলাদেশ ছাড়াও ভুটান, কম্বোডিয়া, চীন, ভারত, লাওস, মায়ানমার, নেপাল, থাইল্যান্ড ও ভিয়েতনামে পাওয়া যায়।   তথ্যসূত্র   বিষয়শ্রেণী:ভারতের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:কাঠবিড়ালি বিষয়শ্রেণী:১৮৩৬-এ বর্ণিত স্তন্যপায়ী বিষয়শ্রেণী:ভারতের তীক্ষ্ণদন্তী বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
২০১৮ আন্তঃমহাদেশীয় কাপ (স্পন্সরশিপের কারণে ২০১৮ হিরো আন্তঃমহাদেশীয় কাপ নামে পরিচিত) একটি চার জাতির ফুটবল টুর্নামেন্ট ছিল যা ভারতের মুম্বই শহরের মুম্বই ফুটবল এরিনায় ১ থেকে ১০ জুন ২০১৮ এর মধ্যে অনুষ্ঠিত হয়েছিল। ২০১৯ এএফসি এশিয়ান কাপের জন্য সিনিয়র পুরুষ দলের প্রস্তুতির অংশ হিসাবে এআইএফএফ দ্বারা টুর্নামেন্টটি সংগঠিত হয়েছিল। টুর্নামেন্টটি নেহেরু কাপের সাফল্য লাভ করে এবং ত্রি-দেশীয় সিরিজের পরে বিকশিত হয়, যেখানে ভারতের তৎকালীন প্রধান কোচ স্টিফেন কনস্টানটাইন প্রকাশ করেছিলেন যে ক্যারিবিয়ান, আফ্রিকা এবং এশিয়ার দলগুলির বিরুদ্ধে ভারতের সাথে প্রতিদ্বন্দ্বিতা করে চার দলের টুর্নামেন্ট করার উদ্দেশ্য ছিল। ১০ জুন ২০১৮-এ ভারত কেনিয়াকে ২–০ গোলে হারিয়ে টুর্নামেন্ট জিতেছিল।   অংশগ্রহণকারী দেশসমূহ  ১ জুন ২০১৮ অনুযায়ী অংশগ্রহণকারী জাতীয় দলসমূহের ফিফা র‌্যাঙ্কিং:  (৭২)  (৯৭) - প্রথম উপস্থিতি - আয়োজক  (১১২) - প্রথম উপস্থিতি  (১২০) - প্রথম উপস্থিতি  (১২১) - প্রথম উপস্থিতি  প্রাথমিকভাবে, দক্ষিণ আফ্রিকা প্রতিযোগিতায় অংশগ্রহণের জন্য ঘোষণা করা হয়েছিল কিন্তু পরে কেনিয়া তাদের পরিবর্তে প্রতিস্থাপন করে যখন দক্ষিণ আফ্রিকা অংশগ্রহণে অপারগতা প্রকাশ করেছিল। টুর্নামেন্টে অন্য দুটি দেশ ছিল এএফসি অঞ্চলের চীনা তাইপেই এবং ওএফসি অঞ্চলের নিউজিল্যান্ডঅংশগ্রহণ করেছিলেন।  ভেন্যু সবগুলো ম্যাচই ভারতের মুম্বইয়ের মুম্বই ফুটবল এরিনায় অনুষ্ঠিত হয়েছিল।  মুম্বই  মুম্বই ফুটবল এরিনা(আন্ধেরি স্পোর্টস কমপ্লেক্স ফুটবল এরিনা) 250x150px|alt=  গ্রুপ পর্ব তালিকাভুক্ত সময়গুলি হল ইউটিসি+০৫:৩০।  ফাইনাল    বিজয়ী    ভিড়ের উপস্থিতি  টুর্নামেন্টের প্রথম ম্যাচে ২,৫৬৯ জনের একটি দুর্বল উপস্থিতির পরে, ভারতীয় অধিনায়ক সুনীল ছেত্রী তার টুইটার এবং ইনস্টাগ্রাম অ্যাকাউন্টে ভারতীয়দের ভারতীয় ফুটবল ম্যাচে অংশগ্রহণের জন্য একটি ভিডিও আপলোড করেছেন।  ছেত্রীর আবেদনটি ভারতীয় ক্রিকেট অধিনায়ক বিরাট কোহলি, ক্রিকেট কিংবদন্তি শচীন তেন্ডুলকর এবং টেনিস খেলোয়াড় সানিয়া মির্জা সহ অন্যান্য ক্রীড়া ব্যক্তিরা সমর্থন করেছিলেন।  কেনিয়ার বিরুদ্ধে ভারতের আসন্ন খেলার জন্য টিকিট বুকিং করে লোকেরা এই অনুরোধে সাড়া দিয়েছিল এবং ম্যাচের দিন আগে খেলাটি বিক্রি হয়ে গিয়েছিল। ম্যাচটি ছিল ভারতের হয়ে ছেত্রীর ১০০তম ক্যাপ যেখানে তিনি একটি জোড়া গোল করেছিলেন, যা ৩–০ গোলে ভারতকে জয় লাভ করেছিলেন। টুইটার ভারতের প্রতি ২০১৮ সালে সবচেয়ে বেশি রিটুইট করা টুইটটি ছিল এবং দ্য গোল্ডেন টুইট পুরস্কার পায়।   সম্প্রচার স্বত্ব  স্টার স্পোর্টস ২০১৮ আন্তঃমহাদেশীয় কাপের সমস্ত ম্যাচ স্টার স্পোর্টস এইচডি ২ এবং স্টার স্পোর্টস ২- এ সম্প্রচার করেছিল। এটি হটস্টার এবং জিও টিভিতেও সরাসরি সম্প্রচার করা হয়েছিল।  গোলদাতা এই প্রতিযোগিতায় ৭টি ম্যাচে ২৬টি গোল হয়েছে, যা ম্যাচ প্রতি গড়ে ৩টি গোল।  ৮টি গোল   সুনীল ছেত্রী  ২টি গোল   জোকিন্স আতুদো  ১টি গোল    জেজে লালপেখলুয়া   উদন্ত সিং   প্রণয় হালদার   মাইয়ার বেভান   মূসা ডায়ার   সারপ্রিত সিং   আন্দ্রে ডি জং   ক্লিফটন মিহেসো   ডেনিস ওধিয়াম্বো   টিমোথি ওটিনো   ওভেলা ওচিয়েং  আরও দেখুন আন্তঃমহাদেশীয় কাপ (ভারত) তথ্যসূত্র  বিষয়শ্রেণী:ভারত আয়োজিত আন্তর্জাতিক ফুটবল প্রতিযোগিতা বিষয়শ্রেণী:মুম্বইয়েতে ক্রীড়া প্রতিযোগিতা আন্তঃমহাদেশীয় কাপ (ভারত) আন্তঃমহাদেশীয় কাপ (ভারত) আন্তঃমহাদেশীয় কাপ (ভারত)
১৭তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তদশ আয়োজন। ২০১৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৫ সালের ৮ই মে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন নুসরাত ইমরোজ তিশা, মোশাররফ করিম ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা ফাহ্‌মিদা খাতুনকে।  বিজয়ী ও মনোনীতদের তালিকা ২০১৫ সালের ৩০শে এপ্রিল সমালোচক শাখার মনোনয়ন ঘোষণা করা হয়। বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।  তারকা জরিপ  শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রীশাকিব খান - হিরো: দ্যা সুপার স্টার  অনন্ত জলিল - মোস্ট ওয়েলকাম ২  আরিফিন শুভ – অগ্নি  ফেরদৌস আহমেদ - বৃহন্নলামাহিয়া মাহী - অগ্নি  অপু বিশ্বাস - ডেয়ারিং লাভার  বিদ্যা সিনহা সাহা মীম - তারকাঁটা  মৌসুমী - এক কাপ চা শ্রেষ্ঠ টিভি অভিনেতা শ্রেষ্ঠ টিভি অভিনেত্রীমোশাররফ করিম - সেই রকম পান খোর  চঞ্চল চৌধুরী - লাল খাম বনাম নীল খাম  জাহিদ হাসান - ফরমাল-ইন  তাহসান রহমান খান - কথাবন্ধু মিথিলা নুসরাত ইমরোজ তিশা - বিজলী  অগ্নিলা - লাল খাম বনাম নীল খাম  ফারহানা মিলি - ভালোবাসার দ্বিতীয় গল্প  বিদ্যা সিনহা সাহা মীম - নভেম্বর রেইন শ্রেষ্ঠ কণ্ঠশিল্পী (পুরুষ) শ্রেষ্ঠ কণ্ঠশিল্পী (নারী)জেমস - "দেশা আসছে" (দেশা: দ্য লিডার)  ইমরান মাহমুদুল - হৃদয়ের পাতায়  তাহসান রহমান খান - উদ্দেশ্য নেই  বাপ্পা মজুমদার - জানিনা কোন মন্তরেনাজমুন মুনিরা ন্যান্সি - "ভালো না বাসলে"  দিলশাদ নাহার কনা - তারকাঁটা  ঝিলিক - প্রথম প্রেম  দোলা - "তুমি ছাড়া" সেরা নবীন অভিনয়শিল্পীতানজিন তিশা - ইউ-টার্ন  নূর ইমরান মিঠু - পিঁপড়াবিদ্যা  মিষ্টি জান্নাত - লাভ স্টেশন  শিরিন শিলা - হিটম্যান  সাবিলা নূর - ইউ-টার্ন  সমালোচক  শ্রেষ্ঠ চলচ্চিত্র শ্রেষ্ঠ চলচ্চিত্র পরিচালকবৃহন্নলা - ফিল্ম হকার ও এটিএন বাংলা পিঁপড়াবিদ্যা - ফরিদুর রেজা সাগর  মেঘমল্লার - ওয়ার্ক অব হ্যান্ডস ও বেঙ্গল এন্টারটেইনমেন্ট | valign="top" |মোস্তফা সরয়ার ফারুকী - পিঁপড়াবিদ্যা  মুরাদ পারভেজ - বৃহন্নলা  মুহাম্মদ মোস্তফা কামাল রাজ - তারকাঁটা শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রীআরিফিন শুভ - তারকাঁটা  আজাদ আবুল কালাম - বৃহন্নলা  নূর ইমরান মিঠু - পিঁপড়াবিদ্যামৌসুমী - এক কাপ চা  মাহিয়া মাহী - অগ্নি  সোহানা সাবা - বৃহন্নলা শ্রেষ্ঠ নাট্যকার শ্রেষ্ঠ নাট্য নির্দেশকমনিরুল ইসলাম রুবেল - প্রতিদিন শনিবার  মুহাম্মদ মোস্তফা কামাল রাজ - লাল খাম বনাম নীল খাম  সুমন আনোয়ার - রাতারগুলঅমিতাভ রেজা চৌধুরী - সারফেস  মুহাম্মদ মোস্তফা কামাল রাজ - লাল খাম বনাম নীল খাম  সুমন আনোয়ার - রাতারগুল শ্রেষ্ঠ টিভি অভিনেতা শ্রেষ্ঠ টিভি অভিনেত্রীরওনক হাসান - রাতারগুল  চঞ্চল চৌধুরী - লাল খাম বনাম নীল খাম  মামুনুর রশীদ - রাতারগুলসানজিদা প্রীতি - সারফেস  অগ্নিলা - লাল খাম বনাম নীল খাম  জাকিয়া বারী মম - অক্ষয় কোম্পানির জুতো  আজীবন সম্মাননা  ফাহ্‌মিদা খাতুন  বিশেষ পুরস্কার  টিভি পরিচালক - ওয়াহিদ আনাম (চিহ্ন)  রূপসজ্জাকার - মোহাম্মদ ফারুক (বৃহন্নলা)  আরও দেখুন  ৩৯তম জাতীয় চলচ্চিত্র পুরস্কার (বাংলাদেশ)  তথ্যসূত্র  বহিঃসংযোগ    বিষয়শ্রেণী:২০১৫-এর চলচ্চিত্র পুরস্কার বিষয়শ্রেণী:২০১৫-এর টেলিভিশন পুরস্কার বিষয়শ্রেণী:২০১৪-এর চলচ্চিত্র পুরস্কার
হেনরি কেবট লজ, জুনিয়র (জুলাই ৫, ১৯০২ – ফেব্রুয়ারি ২৭, ১৯৮৫), সমেটীমেস রেফারব্রেড তো এস হেনরি ক্যাবট লজ দ্বিতীয়, ম্যাসাচুসেটস থেকে একটি রিপাবলিকান  মার্কিন যুক্তরাষ্ট্রের সেনেটর এবং একটি মার্কিন যুক্তরাষ্ট্র দূতাবাস। সালের ১ লা জানুয়ারি, ১৯৬০ সালের রাষ্ট্রপতি নির্বাচন সহ-ভাইস প্রেসিডেন্টের সাথে রিপাবলিকান পার্টির (মার্কিন যুক্তরাষ্ট্র) রিপাবলিকান মনোনীত হন রিচার্ড নিক্সন। রিপাবলিকান টিকেট ডেমোক্রেটস জন ফিট্‌জেরাল্ড কেনেডি এবং লিন্ডন বি. জনসন থেকে হারিয়ে যায়।  নাহাট্ট, ম্যাসাচুসেটস জন্মগ্রহণ করেন, লজ ছিলেন সিনেটর হেনরি কেবট লজ এবং মার্কিন যুক্তরাষ্ট্রের পররাষ্ট্র সচিব, রাজ্য সচিব ফ্রেডেরিক থিওডোর ফ্রিংহুইসেন এর পৌত্র। হার্ভার্ড বিশ্ববিদ্যালয় থেকে স্নাতক শেষে, লজটি ম্যাসাচুসেটস হাউস অফ রিপ্রেজেন্টেটিভ নির্বাচনে জয়ী হয়। তিনি মার্কিন যুক্তরাষ্ট্রের সেনেটে ম্যাসাচুসেটস প্রতিনিধিত্ব করার জন্য ১৯৩৬ সালে ডেমোক্র্যাটিক গভর্নর দ্বিতীয় বিশ্বযুদ্ধ পরাজিত করেন। তিনি দ্বিতীয় বিশ্বযুদ্ধের সময় ইতালি এবং ফ্রান্সে সেবা করতে ১৯৪৪ সালে সেনেট থেকে পদত্যাগ করেন। যুদ্ধের পর লজটি সেনা রিজার্ভে রয়েছেন এবং অবশেষে প্রধান জেনারেলের পদে রওনা হন। ১৯৪৬ সালে, ল্যাংস সিটিটায় ফিরে আসার জন্য নির্বাচিত ডেমোক্রেটিক সিনেটর ডেভিড আই ওয়ালশ কে পরাজিত করে।   তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:২০শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:স্নায়ুযুদ্ধকালীন কূটনীতিবিদ বিষয়শ্রেণী:মার্কিন যুক্তরাষ্ট্রের সেনা কর্মকর্তা বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:মার্কিন পুরুষ সাংবাদিক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:জাতিসংঘে মার্কিন যুক্তরাষ্ট্রের স্থায়ী প্রতিনিধি বিষয়শ্রেণী:লিজিওন অব মেরিট প্রাপক
বাংলা উইকিপিডিয়ার কারিগরি আলোচনাসভায় স্বাগতম  আলোচনাসভার কারিগরি অংশটি উইকিপিডিয়ার কারিগরি ও প্রযুক্তিগত ত্রুটি বা বিষয় নিয়ে আলোচনার জন্য নিবেদিত। তবে বাগ প্রতিবেদন বা কারিগরি বৈশিষ্ট্যের অনুরোধ ফাব্রিকেটরে করা উচিত (কীভাবে বাগ প্রতিবেদন করতে হয় তা দেখুন)। নিরাপত্তা সংশ্লিষ্ট বাগ পৃথকভাবে প্রতিবেদন করা উচিত (কীভাবে নিরাপত্তা বাগ প্রতিবেদন করতে হয় তা দেখুন)।  মিডিয়াউইকি সংক্রান্ত প্রশ্নগুলো সাধারণতঃ মিডিয়াউইকি সাহায্যকেন্দ্রে করা উচিত।  আলোচনা শুরু করতে চাইলে প্রথমেই সংগ্রহশালায় খুঁজে দেখুন যে আগে এ বিষয়ে কোনো আলোচনা করে সিদ্ধান্ত গ্রহণ করা হয়েছিলো কী না, করা হয়ে থাকলে নতুন আলোচনা করার সময় সেই আলোচনার সূত্র উল্লেখ করুন।  চলমান কোন বিষয়ে মন্তব্য করতে চাইলে সংশ্লিষ্ট অনুচ্ছেদের শেষে আপনার মন্তব্য যোগ করুন।   উইকিপিডিয়ার সাধারণ বিষয়ে আলোচনার জন্য আলোচনাসভা দেখুন। প্রশাসকদের দৃষ্টি আকর্ষণের জন্য প্রশাসকদের আলোচনাসভায় বার্তা রাখুন।  নির্দিষ্ট কোন তথ্যের জন্য তথ্যকেন্দ্র ব্যবহার করুন। নতুন ব্যবহারকারীরা টিউটোরিয়াল পাতাটি দেখতে পারেন।  আপনি বাংলা উইকিপিডিয়া বা উইকিমিডিয়ার বাংলা প্রকল্পসমূহের ব্যাপারে তথ্য অনুসন্ধানের জন্য info-bnwikimedia.org ঠিকানায় ইমেইলও করতে পারেন।  আপনার নিজের নিরাপত্তার জন্যই, অনুগ্রহপূর্বক আপনার ই-মেইল ঠিকানা বা যোগাযোগের জন্য অন্য কোনো তথ্য এখানে দেবেন না।   সরাসরি চলুন: সূচিপত্রে ↓ প্রথম আলোচনায় ↓ পাদদেশের আলোচনায় ↓ __NEWSECTIONLINK__  __TOC__
খণ্ডন-ভব-বন্ধন বা শ্রীরামকৃষ্ণ-আরাত্রিক ভজন হল হিন্দু সন্ন্যাসী স্বামী বিবেকানন্দের লেখা একটি বাংলা গান। এই গানটি ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের উদ্দেশ্যে রচিত। গানটির রচনাকাল ১৮৯৮ খ্রিষ্টাব্দ। এটি মিশ্রকল্যাণ রাগ ও তালফেরতায় (চৌতাল, তিনতাল ও একতাল) রচিত একটি ভক্তিগীতি।  এই গানটিতে বিবেকানন্দ জাগতিক বন্ধন থেকে নিজেকে মুক্ত করার, এবং যাঁরা নিজেদের মুক্ত করতে পেরেছেন তাদের বিশ্বব্যাপী মুক্তি-চেতনা ছড়িয়ে দেবার ও বন্ধন ও দুঃখ থেকে মানুষকে মুক্ত হতে অনুপ্রেরিত করার আহ্বান জানিয়েছেন।   ইতিহাস  বিবেকানন্দ ছিলেন রামকৃষ্ণ পরমহংসের শিষ্য। রামকৃষ্ণ পরমহংসের শিক্ষা প্রসারিত করার উদ্দেশ্যে বিবেকানন্দ রামকৃষ্ণ মঠ ও মিশন প্রতিষ্ঠা করেছিলেন, যেটি হিন্দু সংস্কার আন্দোলনের একটি গুরুত্বপূর্ণ অঙ্গে পরিণত হয়েছিল। বিবেকানন্দ ছিলেন পাশ্চাত্যে বেদান্ত ও যোগ দর্শনের প্রথম ও অন্যতম প্রধান প্রচারক। তিনি মার্কিন যুক্তরাষ্ট্র ও ইউরোপ পর্যটন করে এই দুই দর্শন প্রচার করেছিলেন। ১৮৯৮ সালে রামকৃষ্ণ পরমহংসের শিষ্য নীলাম্বর বসুর বাড়িতে তিনি রামকৃষ্ণ মঠ প্রতিষ্ঠা করেন। এই বাড়িতে অবস্থানকালেই তিনি এই গানটি রচনা করেছিলেন।  রামকৃষ্ণ মঠ ও মিশনের সব মন্দিরেই দৈনিক পূজার্চনার পর সন্ধ্যারতির সময় এই গানটি গাওয়া হয়।   বিষয়বস্তু  এই গানে বিবেকানন্দ দুঃখ ও জাগতিক বন্ধন থেকে ব্যক্তির মুক্তির কথা লিখেছেন। তিনি নিজেও তার আধ্যাত্মিক জীবন এই কাজে অতিবাহিত করেছিলেন।   এই স্তোত্রে বিবেকানন্দ তার গুরু রামকৃষ্ণ পরমহংসকে সম্বোধন করে বন্দনা করেছেন। তিনি বলেছেন, তার গুরু এমনই এক নিষ্কলুষ চরিত্র যিনি জগতের সকল বন্ধন খণ্ডন করতে সমক্ষ; তিনি মানুষের রূপধারী দিব্য জ্ঞানের প্রতিনিধি। গুরুর চোখের দিকে তাকিয়ে তিনি অনুভব করেছেন, তার চোখদুটি ঐশ্বরিক জ্ঞানের আলোকে উদ্ভাসিত এবং মায়াখণ্ডনকারী। মানুষকে মুক্ত করতে তিনি নিজে এই মানবদেহে বন্দী হয়ে এসেছেন। তাই তিনি তার গুরুকে পুনরায় বন্দনা করেছেন। শেষে তিনি তার গুরুকে "জ্যোতির জ্যোতি" বলে উল্লেখ করে তার হৃদয়ের অন্ধকার ও অজ্ঞান দূর করার জন্য গুরুর কাছে প্রার্থনা করেছেন।   পাদটীকা   বিষয়শ্রেণী:বাংলা ভাষার গান বিষয়শ্রেণী:হিন্দু সঙ্গীত বিষয়শ্রেণী:স্বামী বিবেকানন্দের রচনা বিষয়শ্রেণী:স্বামী বিবেকানন্দের প্রবন্ধ বিষয়শ্রেণী:হিন্দু ভক্তিমূলক গান
থাম্ব|ফোগন ফোগন একটি কর্নিশ পৌরাণিক কাহিনী যা কর্নওয়ালে পাওয়া ভূগর্ভস্থ পাথরের দ্বারা গঠিত। এটি বিশ্বাস করা হয় যে খ্রিস্টপূর্ব ৫০০ অব্দ থেকে ৫০০ খ্রিস্টাব্দের মধ্যে ফোগন নির্মিত হয়েছিল। ফোগনকে ধর্মীয় আচারস্থল এবং পবিত্র স্থান বলে মনে হয়। কিংবদন্তি এই কাহিনীগুলিকে স্বর্গীয় মহিলাদের বা দেবদেবীদের সাথে সংযুক্ত করে থাকে। P. Monaghan The Encyclopedia of Celtic Mythology and Folklore New York: Facts On File, Inc, 2004.   আরো দেখুন    কর্নওয়াল সংস্কৃতি   ব্রিটেনের বিষয়   তথ্যসূত্র   বিষয়শ্রেণী:পৌরাণিক চরিত্র
এমিলিও আউদেরো মুলিয়াদি (; জন্ম: ১৮ জানুয়ারি ১৯৯৭; এমিল আউদেরো নামে সুপরিচিত) হলেন একজন ইন্দোনেশীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে গোলরক্ষক হিসেবে খেলেন।  ২০১২ সালে, আউদেরো ইন্দোনেশিয়া অনূর্ধ্ব-১৫ দলের হয়ে ইন্দোনেশিয়ার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  এমিলিও আউদেরো মুলিয়াদি ১৯৯৭ সালের ১৮ই জানুয়ারি তারিখে ইন্দোনেশিয়ার মাতারামে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আউদেরো ইন্দোনেশিয়া অনূর্ধ্ব-১৫, ইন্দোনেশিয়া অনূর্ধ্ব-১৬, ইন্দোনেশিয়া অনূর্ধ্ব-১৭, ইন্দোনেশিয়া অনূর্ধ্ব-১৮, ইন্দোনেশিয়া অনূর্ধ্ব-১৯, ইন্দোনেশিয়া অনূর্ধ্ব-২০ এবং ইন্দোনেশিয়া অনূর্ধ্ব-২১ দলের হয়ে খেলার মাধ্যমে ইন্দোনেশিয়ার প্রতিনিধিত্ব করেছেন। ইন্দোনেশিয়ার বয়সভিত্তিক দলের হয়ে তিনি প্রায় ৮ বছরে ৩৫ ম্যাচে অংশগ্রহণ করেছেন।   তথ্যসূত্র    বহিঃসংযোগ                 বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্দোনেশীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইন্দোনেশিয়ার আন্তর্জাতিক যুব ফুটবলার বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:ভেনেৎসিয়া ফুটবল ক্লাবের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:কমো ১৯০৭-এর খেলোয়াড় বিষয়শ্রেণী:পালেরমো ফুটবল ক্লাবের খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ইতালিতে প্রবাসী ফুটবলার